# 'Anin

'Anin (arabieraz: عانين‎) Palestinako herrixka bat da, Jeningo Gobernazioaren parte dena, Zisjordanian. Palestinako Estatistika Bulego Nagusiaren arabera, herrixkak 4.216 biztanle zituen 2017an.

## Historia

Iradoki denez, 'Anin antzinako Beth Anath izan liteke, edo greziar: Batanaia, Eusebio Zeraseakoaren Onomasticon-en eta Toseftan aipatua.
Burdin Aroko, persiarren, erromatarren, bizantziarra, musulman goiztiarren eta Erdi Aroako keramikak topatu dira bertan.
"Herrixkaren iparraldean, harkaitzezko pasabide bat dago, oinez ibiltzeko modukoa, 50 bat oin dituena eta zementuz forratuta dagoena; gero oin baten altuera hartzen du. Horrek arroka-gainazal lau batera darama (...) Harrian egindako bi hilobi daude mendebaldean, orain blokeaturik daude".

### Otomandar Aroa

1517an, 'Anin Otomandar Inperioan sartu zen, Palestinako gainerako lurraldeak bezala. XVI. eta XVII. mendeetan, Turabay dinastiaren (1517-1683) jabetza zen, Jezreelgo harana, Haifa, Jenin, Beit She'an bailara, Jabal Nablusen iparraldea, Bilad al-Ruha/Ramot Menashe eta Xarongo lautadaren iparraldea bezala. 1596ko erroldan Sahil Atlit-en nahiya edo azpibarruti bezala agertzen zen, Lajjungo liwa edo barrutian. Herrixkak 16 etxe zituen, guztiak musulmanak. Herritarrek nekazal produktuen gaineko %25eko zerga-tasa finkoa ordaintzen zuten, guztira 3.600 akçe.
1882an, Palestine Exploration Fundek Palestinako Mendebaldeari buruz egindako inkestan honela deskribatu zen 'Anin: "herri txiki da bat gailur batean, zati bat harriz eraikia, mendebaldean olibadi txiki bat eta bi putzu ditu. Antzinako leku baten itxura du, arrokaz ebakitako hilobiak eta urarentzako kanal bitxia".

### Mandatu Britainiarraren aroa

1922ko Palestinako erroldan, Palestinako Britaniar Mandatuko agintariek egina, 360 biztanle musulman ziren. 1931ko erroldan ordea, 447 musulman, 68 etxeetan banaturik.
1944/5eko estatistiketan, 590 biztanle musulman ziren, eta herrixkak 15.049 dunam zituen. Horietatik, 1.769 landa eta ureztatze-lurretarako, 1.806 zerealetarako, eta 13 dunam herrixka eraikitzeko.

### Jordaniar aroa

1948ko Arabiar-israeldar Gerraren ondoren, Jordaniaren menpe geratu zen.
1961eko Jordaniak egin zuen erroldan 752 biztanle zenbatu ziren.

### 1967az geroztik

1967ko Sei Eguneko Gerra eta gero, Israelek kontrolpean hartu zuen Zisjordaniako gainerako lurraldeekin batera. Okupazioko B eremuan dago herria, Palestinako Aginte Nazionalaren kontrol zibil partzialean sartua, apenas herrigunea inguruko lurrik gabe eta C eremuko kontrol israeldar osoko lurraldeak inguratuta.

## Erreferentziak

* ↑ Palestinian Central Bureau of Statistics. (February 2018). Preliminary Results of the Population, Housing and Establishments Census 2017. , 64 or..
* ↑ Avi-Yonah, Michael. (1976). «Gazetteer of Roman Palestine» Qedem 5: 37. ISSN 0333-5844..
* ↑ Zertal, 2016, pp. 127-130
* ↑ Conder and Kitchener, 1882, SWP II, p. 51
* ↑ Dauphin, 1998, p. 748
* ↑ (Ingelesez) al-Bakhīt, Muḥammad ʻAdnān; al-Ḥamūd, Nūfān Rajā. «Daftar mufaṣṣal nāḥiyat Marj Banī ʻĀmir wa-tawābiʻihā wa-lawāḥiqihā allatī kānat fī taṣarruf al-Amīr Ṭarah Bāy sanat 945 ah» www.worldcat.org (Jordanian University): 1–35..
* ↑ Marom, Roy; Marom, Tepper; Adams, Matthew J. (2023). «Lajjun: Forgotten Provincial Capital in Ottoman Palestine» Levant: 1–24. doi:10.1080/00758914.2023.2202484..
* ↑ Hütteroth and Abdulfattah, 1977, p. 159
* ↑ Conder and Kitchener, 1882, SWP II, p. 44
* ↑ Barron, 1923, Table IX, Sub-district of Jenin, p. 30
* ↑ Mills, 1932, p. 67
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 54
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 98
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 148
* ↑ Government of Jordan, Department of Statistics, 1964, p. 25
* ↑ «Nominatim - Anim» nominatim.openstreetmap.org (Noiz kontsultatua: 2023-11-22).

## Kanpo estekak

* Welcome to 'Anin
* Mendebaldeko Palestinari buruzko inkesta, 8. mapa: IAA, Wikimedia commons
* Olive wars 2014, BBC, 'Anin 16.00-21:00
* Datuak: Q4540436
* Multimedia: 'Anin / Q4540436